钦定古今图书集成/明伦汇编/氏族典/第215卷 > 何熊祥
## 钦定古今图书集成/明伦汇编/氏族典/第215卷 > 何熊祥

按《广东通志》：“熊祥，字干宰，新会人。万历戊子举于乡，
壬辰成进士。读书中秘，改御史。初按上谷，兼督学，再按闽，又按三吴，按南都，凡疏十馀上。历御史、冏卿、廷
尉少司寇，擢大中丞，晋大司空。捐俸助饷，晋南铨。进
贤退不肖，以亲老陈乞，得温旨予告。侍养十馀年，五
代同堂。卒赐祭葬，谥文懿。”